ભાજપના રાષ્ટ્રીય અધ્યક્ષ અમિત શાહની ગુજરાતની મુલાકાતો વધી છે. તેઓ એક પછી એક કાર્યક્રમો યોજી રહ્યા છે, પણ ભાજપ માટે સાનુકૂળ વાતાવરણ ઊભું થતું દેખાતું નથી. પાટીદાર સમાજના આગેવાનો અને પાસના નેતાઓ સાથે સરકારે ફરીથી મીટિંગ યોજી હતી, પણ પાટીદારોએ આંદોલન પાછું ખેચ્યું નથી. બંને (પાટીદાર આંદોલનકારીઓ અને સરકાર)માંથી કોઈ તરફથી પરિણામલક્ષી જાહેરાત થતી નથી. હવે તો પાટીદારો ઉપરાંત દલિતોએ પણ મોરચો ખોલી દીધો છે. આગામી દિવસોમાં આ બંને પરિબળો ભાજપ માટે મહત્વના સાબિત થવાના છે. જો પાટીદારો અને દલિતોની ભૂમિકા યથાવત રહેશે તો ભાજપની મુશ્કેલીઓ ચોક્કસપણે વધશે.